Az énekes már gyermekkorától kezdve folyamatosan énekelt. Hétévesen a "Marionka" című gyerekdallal jelent meg a képernyőkön. A dal akkoriban népszerű csengőhangként funkcionált. Ebben az időben számos gyerekfesztiválon vett részt, majd miután Chicagóba költöztek az ottani gyerekkórus tagjává vált. Miután 2018-ban visszatért hazájába, két nagy sikerű dalt adott ki "Gerdan" és "Patuvam" cím alatt. A 2019-es Eurovíziós Dalfesztiválon a macedón delegációt és Tamara Todevskát erősítette háttérénekesként, majd 2020. január 15-én a macedón műsorsugárzó bejelentette, hogy ő képviseli Észak-Macedóniát az elkövetkező dalfesztiválon a You című dallal. A dalt az előzetes sorsolás alapján először a május 12-i első elődöntő első felében adta volna elő, azonban március 18-án az Európai Műsorsugárzók Uniója bejelentette, hogy 2020-ban nem tudják megrendezni a versenyt a COVID–19-koronavírus-világjárvány miatt. Az észak-macedón műsorsugárzó jóvoltából az énekes lehetőséget kapott az ország képviseletére a következő évben egy új versenydallal.